भारतबाट अवैध भित्रिएका १० हजार चल्ला नष्ट
कपिलवस्तु प्रहरीले भारतबाट अवैध रुपमा भित्राइएका ब्रोइलर कुखुराको चल्ला नष्ट गरेको छ । कृष्णनगर नगरपालिका–४ सिर्सिहवाबाट चोरी पैठारी भएको चल्ला इलाका प्रहरी कार्यालय कृष्णनगरले नष्ट गरेको छ ।
जानु पाण्डे कपिलवस्तु असोज १६ गते । कपिलवस्तु प्रहरीले भारतबाट अवैध रुपमा भित्राइएका ब्रोइलर कुखुराको चल्ला नष्ट गरेको छ । कृष्णनगर नगरपालिका–४ सिर्सिहवाबाट चोरी पैठारी भएको चल्ला इलाका प्रहरी कार्यालय कृष्णनगरले नष्ट गरेको छ । तस्करले भारतबाट निकासी पैठारी गरी नेपालतर्फ ल्याउँदै गरेको अवैध चल्ला नष्ट गरिएको कृष्णनगरका इलाका प्रहरी कार्यालय कपिलवस्तुका प्रहरी निरीक्षक लक्ष्मण ओलीले बताउनु भयो ।बरामद गरिएको कुखुराका चल्लाको अन्दाजी मूल्य सात लाख ५० हजार रहेको बताइएको छ । मङ्गलबार बिहान तस्करी गरेको अवस्थामा प्रहरी गस्ती टोलीले फेला पारेपछि तस्करले चल्ला छाडेर भारत तर्फ भागेका थिए ।  बरामद गरिएको चल्ला खाडलमा पुरेर नष्ट गरिएको छ । 